Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: és FDC módszertan részletes elveit az elektronikus hírközlési szolgáltatások költségszámítására vonatkozó szabályokról szóló 18/2003. (XII. 27.) IHM rendelet tartalmazza.
Paragraph Index: 1867

5. Közvetett elõnyök számszerûsítése A közvetett elõnyök számszerûsítése során különösen a következõ, az egyetemes szolgáltatási kötelezettségbõl származó elõnyök hatásait kell meghatározni: — Életgörbe hatás: egy szolgáltatási területet, illetve nyilvános telefonállomást akkor lehet veszteségesnek tekinteni, ha az azzal kapcsolatos befektetés nettó jelenértéke negatív. Amennyiben egy szolgáltatási területtel, illetve nyilvános telefonállomással kapcsolatos befektetés nettó jelenértéke pozitív, akkor az adott szolgáltatási terület, illetve nyilvános telefonállomás annak ellenére sem tekinthetõ veszteségesnek, hogy az egyetemes szolgáltatási kötelezettség nettó elkerülhetõ költsége számításának évében az adott szolgáltatási területtel, illetve nyilvános telefonállomással kapcsolatban nettó elkerülhetõ költség állapítható meg. — Vállalati megítélés javulása: az egyetemes szolgáltatási kötelezettségnek való megfelelés hatására javul az egyetemes szolgáltató megítélése, és így a fogyasztók hûségükkel jutalmazzák az egyetemes szolgáltatót a versenytársak kedvezõbb ajánlatával szemben. — Jelenlevõség értéke: az egyetemes szolgáltató esetében a jelenlevõség elõnyökkel jár, hiszen a fogyasztók számára természetes, hogy a szolgáltató szolgáltatási területén bárhol, bárki számára elérhetõk az általa nyújtott szolgáltatások. — Fogyasztói és fogyasztási adatbázisok értéke: az egyetemes szolgáltató helyzetének köszönhetõen jelentõs ismeretekkel rendelkezik elõfizetõinek szokásairól. Az elõfizetõkrõl rendelkezésre álló adatok, adatbázisok a piacon értéket jelentenek. — Nyilvános telefonállomások hirdetési felülete: a nyilvános telefonállomásokkal összefüggõ elõny a telefonfülkéken található szolgáltatói védjegy reklámértéke a nyilvános telefonállomás helyétõl függõen. — Számlalevelekkel kapcsolatos reklámtevékenység értéke: a számlalevelekkel együtt küldött reklámanyagok többletköltség felmerülése nélkül teszik elérhetõvé az egyetemes szolgáltató számára elõfizetõit. Az informatikai és hírközlési miniszter 8/2004. (IV. 20.) IHM rendelete az egyetemes elektronikus hírközlési szolgáltatás részletes feltételeirõl és mûszaki követelményeirõl

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes